CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE MÀSTER INTERNACIONAL DE LA FACULTAT DE FILOSOFIA I LLETRES DE LA UNIVERSITAT D'ALACANT AMB L'UNIVERSITÉ JEAN MOULIN LYON 3 EN EL CURS 2022-23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22467)
  + [Valencià](/va/acuerdo/22704)






Selector de idioma

Leer

* [Español](/es/acuerdo/22142)
* [Valencià](/va/acuerdo/22309)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE MÀSTER INTERNACIONAL DE LA FACULTAT DE FILOSOFIA I LLETRES DE LA UNIVERSITAT D'ALACANT AMB L'UNIVERSITÉ JEAN MOULIN LYON 3 EN EL CURS 2022-23[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE MÀSTER INTERNACIONAL DE LA FACULTAT DE FILOSOFIA I LLETRES DE LA UNIVERSITAT D'ALACANT AMB L'UNIVERSITÉ JEAN MOULIN LYON 3 EN EL CURS 2022-23

Data d'aprovació
:   23/02/2022

Data de publicació
:   24/02/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/22100)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22399)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22266)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE MÀSTER INTERNACIONAL DE LA FACULTAT DE FILOSOFIA I LLETRES DE LA UNIVERSITAT D'ALACANT AMB L'UNIVERSITÉ JEAN MOULIN LYON 3 EN EL CURS 2022-23&url=https://www.boua.ua.es/va/acuerdo/22131)

**Títol:** CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE MÀSTER INTERNACIONAL DE LA FACULTAT DE FILOSOFIA I LLETRES DE LA UNIVERSITAT D'ALACANT AMB L'UNIVERSITÉ JEAN MOULIN LYON 3 EN EL CURS 2022-23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 23 de febrer de 2022

CONVOCATÒRIA DE SELECCIÓ D'ESTUDIANTS PER AL PROGRAMA DE DOBLE MÀSTER INTERNACIONAL DE LA FACULTAT DE FILOSOFIA I LLETRES DE LA UNIVERSITAT D'ALACANT AMB L'UNIVERSITÉ JEAN MOULIN LYON 3 EN EL CURS 2022-23.

Objectiu

Seleccionar estudiants del Màster en Traducció Institucional de la Facultat de Filosofia i Lletres per a realitzar un intercanvi durant tot el curs acadèmic 2022-23 amb l'Université Jean Moulin Lyon 3 amb la qual existeix un conveni de doble titulació i la concessió d'una ajuda econòmica destinada a sufragar despeses derivades de l'intercanvi, amb la finalitat de promoure la mobilitat internacional dels estudiants de la Facultat de Filosofia i Lletres.

Places oferides

Es concediran 3 places d'intercanvi per a estudiar el curs acadèmic complet, conforme al calendari acadèmic de la universitat de destinació. Les sol·licituds que complisquen els requisits però no siguen seleccionades després de l'aplicació dels criteris de selecció, quedaran en llista d'espera.

Les i els estudiants seleccionats seran admesos en el curs 2021-22 en el Màster en Traducció Institucional de la Universitat d'Alacant superant el límit d'admissió que té establit la titulació.

Persones beneficiàries

Podran concórrer a aquesta convocatòria persones titulades en Grau en Traducció i Interpretació de qualsevol universitat, o títol equivalent, interessades a matricular-se en el Màster en Traducció Institucional de la Universitat Alacant en el curs 2022-23.

Requisits de les persones beneficiàries

- Haver obtingut el títol de Grau en Traducció i Interpretació en qualsevol universitat, o títol equivalent.

- Acreditar un nivell B2 d'anglès i francès.

Criteris de valoración

- Es valorarà amb un 40% les qualificacions obtingudes en les assignatures de traducció jurídica i econòmica.

- Es valorarà amb un 20% el nombre de crèdits cursats en assignatures de traducció jurídica i econòmica.

- Es valorarà amb un 20% la mitjana de l'expedient.

- Es valorarà amb un 20% haver obtingut el títol de Grau en Traducció i Interpretació en la Universitat d'Alacant.

Comissió de Valoració

Les sol·licituds seran avaluades per una Comissió de Valoració formada per:

- Presidenta: Mar García Arenas, vicedegana d'Igualtat i Relacions Internacionals de la Facultat de Filosofia i Lletres de la UA.

- Secretària: Lucía Navarro, coordinadora del Màster en Traducció Institucional de la UA.

- Vocal: Patricia Botella, gestora en cap de l'Oficina de Mobilitat de la Facultat de Filosofia i Lletres de la UA.

Presentació de sol·licituds i documentació a aportar

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV.

El termini de presentació de sol·licituds serà del 7 al 21 de març de 2022.

Les sol·licituds es formalitzaran mitjançant del [següent formulari online](https://cvnet.cpd.ua.es/uaCuestionarios/preguntas.aspx?idcuestionario=135695&idioma=ca), publicat a la pàgina web de Mobilitat de la Facultat <https://lletres.ua.es/va/movilidad/tauler-d-anuncis.html>, al qual s'adjuntarà la següent documentació:

Egressats s o egressades per la UA:

- DNI, NIE, carta d'identificació o passaport actualitzat.

- Certificat d'acreditació de, almenys, un nivell B2 d'anglès i francès. Aquest certificat no serà necessari si s'acredita aquest nivell amb assignatures superades en el pla d'estudis de la UA segons la [Taula d'equivalències d'assignatures i altres certificats en llengües estrangeres de la Universitat d'Alacant](https://www.boua.ua.es/pdf.asp?pdf=annexos_boua_5972_taules_equivalencies.pdf).

Egressats o egressades per una altra universitat:

- DNI, NIE, carta d'identificació o passaport actualitzat.

- Títol de Grau en Traducció i Interpretació, o rebut pagat de les taxes d'expedició del títol

- Certificat acadèmic que incloga la nota mitjana obtinguda.

- Certificat que acredite, almenys, un nivell B2 d'anglès i francès.

Únicament es valoraran els certificats d'idiomes acceptats pel Servei de Llengües i Cultura de la UA, conforme al Pla d'Acreditació Lingüística de la UA (<https://sl.ua.es/va/pla-d-acreditacio-linguistica.html>).

Publicacions i resolució

Les resolucions i els terminis d'al·legacions d'aquesta convocatòria es publicaran en la pàgina web de mobilitat de la Facultat: <https://lletres.ua.es/va/movilidad/tauler-d-anuncis.html>, que produirà els mateixos efectes que la notificació a les persones interessades, atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques.

Obligacions de l'alumnat seleccionat

a) Estar matriculada o matriculat en el curs 2022-23 en el Màster en Traducció Institucional de la UA.

b) En el cas que la o el seleccionat no haguera obtingut el títol de Grau en Traducció i Interpretació per la Universitat d'Alacant, haurà d'aportar els originals de la documentació adjuntada al formulari de sol·licitud per a l'acarament corresponent, en l'Oficina de Mobilitat de la Facultat abans del 31 de març de 2022.

c) Incorporar-se a la universitat de destinació durant el curs acadèmic 2022-23 en la data fixada per aquella universitat per a l'inici del curs i complir amb l'estada docent d'un curs acadèmic, que es considerarà per conclosa en la data establida per la universitat de destinació. Si el motiu de no cursar el període d'estudis establert no fos imputable al beneficiari, l'import es prorratejarà durant el període efectiu de gaudiment.

d) A l'inici de l'intercanvi, emplenada la data d'arribada (arrival), enviar la [confirmació d'estada](https://sri.ua.es/va/movilidad/documentos/erasmus/confirmacion-de-estancia.pdf) escanejada i adjunta a un correu electrònic ([oktilie@gb.ug](mailto:kyepavelx.guywzlw@vc.js)) com a màxim el 15 de desembre de 2022, i en finalitzar l'estada, presentar el document original a l'Oficina de Mobilitat de la Facultat amb la data de sortida (departure) emplenada.

e) Complir les normes disciplinàries de la UA i de la universitat de destinació i els requisits d'assistència i avaluació fixats per aquesta última universitat.

f) Responsabilitzar-se dels tràmits d'inscripció en la universitat d'acolliment.

g) Comunicar el més aviat possible a l'Oficina de Mobilitat de la Facultat de Filosofia i Lletres qualsevol canvi respecte a la sol·licitud inicial (renúncia, calendari, etc.), mitjançant el correu: [hplatwo@cd.px](mailto:yywnletlw.zvitbxl@bv.uw).

h) Responsabilitzar-se de procurar la cobertura d'assegurança a efectes de malaltia comuna, accident i repatriació.

i) Responsabilitzar-se de la recerca d'allotjament.

j) Mantenir-se localitzable a través de l'adreça de correu electrònic institucional de la UA.

k) Acceptar totes les condicions del Programa d'Intercanvi.

L'incompliment de les obligacions esmentades implicarà l'anul·lació de l'ajuda concedida i el reintegrament de les quantitats percebudes indegudament, així com la revocació de l'admissió en el Màster en Traducció Institucional de la Universitat d'Alacant.

Quantia de les ajudes

L'alumnat seleccionat rebrà una ajuda econòmica única de 500€.

Situacions derivades de la crisi sanitària per la COVID-19:

a) Tenint en compte que l'acceptació de l'alumnat pot veure's afectada per la situació de la COVID-19, en cas de que es tanquen fronteres o la universitat no accepte nominacions d'estudiants, no es produirà la mobilitat.

b) Així mateix, la modalitat de docència presencial pot veure's afectada, de manera que passaria a docència en línia. En aquest cas, la mobilitat acadèmica no seria viable, excepte que s'haguera començat la mobilitat amb la modalitat de docència presencial.

Justificació de les persones beneficiàries

Les i els beneficiaris hauran d'acreditar la seua incorporació a la universitat de destinació com a màxim el dia 15 de desembre de 2022, mitjançant la presentació del document de confirmació d'arribada. Després de la justificació s'abonarà l'import de l'ajuda.

Marc legal i pressupostari

La dotació per a aquesta convocatòria és de 1.500 € i està consignada en la clau orgànica 27.83.2C.44.31 del pressupost de la Facultat de Filosofia i Lletres. El pagament d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, General de Subvencions, a les regulacions, requisits i termes establerts per les normes de funcionament intern de la UA i a allò que aquesta convocatòria estableix.

Protecció de dades

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedides excepte obligació legal.

L'informem que pot exercir els seus drets en relació amb el tractament de les seues dades personals  d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, es pot interposar recurs contenciós-administratiu davant el jutjat del contenciós-administratiu d'Alacant que siga competent, en el termini de dos mesos comptats a partir de l'endemà de publicar-se, de conformitat amb l'establit en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la Llei Orgànica 6/ 2001 de 21 de desembre, d'Universitats i l'article 46 de la Llei 29/1998, de 13 de juliol, reguladora de la Jurisdicció contenciós-administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 15 de febrer de 2022

La rectora,

P.D. de firma, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa Mª Martínez Espinoza





[Carretera Sant Vicent del Raspeig s/n  
03237 Sant Vicent del Raspeig - Alacant  
 Tel. 24 148 1077 - Fax 21 318 9151](https://www.google.es/maps/@85.040678,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12246&trk=tyah&trkInfo=tarId%9D9313997134255%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)